钦定古今图书集成/明伦汇编/官常典/第075卷 > 鄱阳世子嗣
## 钦定古今图书集成/明伦汇编/官常典/第075卷 > 鄱阳世子嗣

按《梁书鄱阳忠烈王传》：忠烈王恢薨，子范嗣。范世子
嗣，字长引，容貌丰伟，腰带十围，性骁果，有胆略，倜傥
不护细行，而能倾身养士，皆得其死力。范之薨也，嗣
犹据晋熙，城中食尽，士乏绝。侯景遣任约来攻，嗣躬
擐甲胄，出垒拒之。时贼势方盛，咸劝且止。嗣按剑叱
之曰：“今之战，何有退乎？此萧嗣效命死节之秋也。”遂
中流矢，卒于阵。